ΓΡΑΠΤΗ ΕΡΩΤΗΣΗ E-2131/01

υποβολή: Bart Staes (Verts/ALE) προς την Επιτροπή

(17 Ιουλίου 2001)

Θέμα: Η διατήρηση των απειλουμένων με εξαφάνιση ειδών ζώων στην Ευρωπαϊκή Ένωση

Το πρόγραμμα για την ανάπτυξη τηςπαίθρου στη Φλάνδρα, του Σεπτεμβρίου 2000, περιλαμβάνει μέτρο χρηματο-οικονομικής ενίσχυσης για την προστασία των απειλουμένων ειδών ζώων. Το πρόγραμμα αυτό προβλέπει την εφαρμογή του κανονισμού (ΕΚ) 1257/1999(1). Είναι δυνατόν να ληφθούν ορισμένα μέτρα προστασίας ειδών ζώων που περιλαμβάνονται στον κατάλογο του FAO (εν αναμονή ευρωπαϊκού καταλόγου, τα μέτρα περιορίζονται στα είδη αυτά, σελ. 211). Κατόπιν τούτου, η Φλάνδρα οφείλει να περιορισθεί στην Κόκκινη Ράτσατης Δυτικής Φλάνδρας. Ωστόσο, αποδεικνύονται αναγκαία διάφορα συμπληρωματικά μέτρα για τη διατήρηση και άλλων φλαμανδικών ειδών βοοειδών, όπως είναι η ασπροκόκκινη αγελάδα, η ασπρογάλανη για την παραγωγή γάλακτος και κρέατος κ.α.

Είναι διατεθειμένη η Επιτροπή να τροποποιήσει τον κανονισμό (ΕΚ) 1257/1999 ώστε να μπορέσει η Φλάνδρα να προβεί στη λήψη μέτρων προστασίας άλλων φλαμανδικών ειδών βοοειδών πλην της κόκκινης αγελάδας της δυτικής Φλάνδρας· Εάν όχι, για ποιο λόγο αρνείται η Επιτροπή να τροποποιήσει τον κανονισμό (ΕΚ) 1257/1999 προκειμένου να επιτρέψει την προστασία άλλων φλαμανδικών ειδών βοοειδών πλην της κόκκινης αγελάδας της δυτικής Φλάνδρας, έχονταςπόψη ότι απειλείται κάθε μέρα και περισσότερο η διατήρηση των άλλων αυτών ειδών·

(1) ΕΕ L 160 της 26.6.1999, σελ. 80.

Απάντηση του κ. Fischler εξ ονόματος της Επιτροπής

(6 Σεπτεμβρίου 2001)

Στο πλαίσιο του κανονισμού (ΕΚ) αριθ. 1257/99 του Συμβουλίου για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών και ιδίως, στο πλαίσιο των γεωργοπεριβαλλοντικών μέτρων που αναφέρονται στα άρθρα 22 και 24, χορηγείται στήριξη στους γεωργούς που αναλαμβάνουν, μεταξύ άλλων, να διατηρήσουν τη γενετική ποικιλομορφία. Ο εκτελεστικός κανονισμός αριθ. 1750/99 της Επιτροπής, της 23ης Ιουλίου 1999(1), προβλέπει στο άρθρο 13 ότι η στήριξη για τα γεωργοπεριβαλλοντικά μέτρα μπορεί να αφορά την ανάληψηποχρέωσης για την εκτροφή κατοικιδίων ζώων τοπικών φυλών οι οποίες απειλούνται με εξαφάνιση. Σύμφωνα με το παράρτημα του ίδιου κανονισμού της Επιτροπής (σημείο 9, VI, δεύτερη περίπτωση), τα κράτη μέλη πρέπει, στα σχέδια αγροτικής ανάπτυξης πουποβάλλουν, να προσκομίζουν αποδείξεις όσον αφορά τον κίνδυνο εξαφάνισης της φυλής οι οποίες να βασίζονται σε επιστημονικά στοιχεία που είναι αποδεκτά από τις διεθνείς οργανώσεις που είναι αρμόδιες για το θέμα αυτό.

Κατά την εξέταση των προγραμμάτων αγροτικής ανάπτυξης (ΠΑΑ) προέκυψε ότι πολλά κράτη μέλη δεν διαβίβασαν τις αποδείξεις που αναφέρονται ανωτέρω. Συνεπώς, η Επιτροπή για τη διενέργεια της αξιολόγησης του κινδύνου εξαφάνισης των φυλών βασίστηκε στην World Watch list (WWL) for domestic animal diversity (2η και 3η έκδοση) του Οργανισμού Τροφίμων και Γεωργίας των Ηνωμένων Εθνών (FAO) που, επί του παρόντος, είναι η μόνη κοινή διεθνής αναφορά η οποία είναι διαθέσιμη στο κοινό. Ωστόσο, τα κριτήρια που ακολουθούνται από τον FAO μετά το 1996 για την κατάρτιση των καταλόγων τους είναι ιδιαίτερα περιοριστικά ιδίως, σε σχέση με τα κριτήρια που χρησιμοποιούνται από την Κοινότητα για τη χορήγηση της ενίσχυσης δυνάμει του κανονισμού (ΕΟΚ) αριθ. 2078/92 του Συμβουλίου. Ως επακόλουθο της εφαρμογής των κριτηρίων αυτών στα νέα ΠΑΑ αποκλείστηκαν πολλές φυλές που λάμβαναν ήδη γεωργοπεριβαλλοντική ενίσχυση στο πλαίσιο του κανονισμού (ΕΟΚ) αριθ. 2078/92.

Λόγω των ανησυχιών των περισσότερων κρατών μελών στο πλαίσιο του Συμβουλίου Γεωργίας, η Επιτροπή συμπέρανε ότι τα κριτήρια του FAO είναι πολύ περιοριστικά για τηνλοποίηση των στόχων του κανονισμού του Συμβουλίου. Ως εκ τούτου, αναγνώρισε τη δυνατότητα εκπόνησης πιο ενδεδειγμένων κριτηρίων από εκείνα του FAO για την εφαρμογή του μέτρου αυτού και αποφασίστηκε να εξεταστεί το πρόβλημα του ορισμού νέων κριτηρίων από μία επιστημονική επιτροπή.

Επιπλέον, κρίθηκε αναγκαία μία μεταβατική λύση μέχρι να εκπονηθούν νέα κριτήρια επιλεξιμότητας. Για το λόγο αυτό, με βάση τροποποίηση του κανονισμού (ΕΚ) αριθ. 1750/99 (κανονισμός (ΕΚ) αριθ. 672/2001(2)), επιτρέπεται τώρα στα κράτη μέλη τώρα να αναλάβουν, μέχρι το τέλος της μεταβατικής περιόδου που καθορίστηκε στις 31 Δεκεμβρίου 2001, νέες δεσμεύσεις για πέντε έτη για τις φυλές που έλαβαν ενίσχυση κατά την προηγούμενη περίοδο προγραμματισμού.

Όταν η επιστημονική επιτροπή αποφασίσει όσον αφορά τα κατάλληλα κριτήρια επιλεξιμότητας για τηνλοποίηση των στόχων του κανονισμού (ΕΚ) αριθ. 1257/99, τα εν λόγω νέα κριτήρια θα ενσωματωθούν στην προαναφερθείσα νομοθεσία και θα εφαρμοστούν για τοπολειπόμενο στάδιο προγραμματισμού.

(1) ΕΕ L 214 της 13.8.1998.

(2) ΕΕ L 93 της 3.4.2001.